Acatistul Sfintei cuvioase Elisabeta 
(24 aprilie / 7 mai) 

Editura nstitutului Biblic si de Misiune Ortodoxă 


Sfânta cuvioasă Elisabeta, făcătoarea de minuni din Constantinopol şi Sfântul mu- 
cenic Sava Stratilat (s.v. 24 aprilie / s.n. 07 mai): 

ie e se 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a în- 
gropat. Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Și întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 
Cu legătura iubirii lui Hristos legându-te, cuvioasă Elisabeta, ai legat toată patima 
sufletească şi, curată ca o porumbiţă, ai zburat către Mirele ceresc, înaintea Căruia 


mijloceşti pururea pentru noi, cei ce-ţi cântăm: Bucură-te, cuvioasă Elisabeta, 
izvor de minuni pentru cei ce te cinstesc! 


Icosul 1 

Naşterea ta cea minunată a fost vestită maicii tale prin dumnezeiască descoperire, 
iar noi, bucurându-ne de purtarea de grijă a Ziditorului cea pentru tine, buchet de 
smerite cuvinte îți aducem, ca să ne dăruieşti nouă mireasma rugăciunilor tale: 
Bucură-te, ceea ce ai fost sfințită de la zămislire; 

Bucură-te, luceafăr călător spre ziua cea nesfârşită; 

Bucură-te, cea aleasă să slujeşti mântuirii multor oameni; 

Bucură-te, cea a cărei naştere a fost binecuvântată; 

Bucură-te, ofrandă a cântărilor îngereşti; 

Bucură-te, cea hrănită mai mult cu rugăciunea; 

Bucură-te, cea născută ca să biruieşti lumea; 

Bucură-te, copilărie ocrotită de dumnezeiescul har; 

Bucură-te, slujitoare a lui Hristos prin nevoinţe; 

Bucură-te, ceea ce ai nesocotit plăcerile lumii deşarte; 

Bucură-te, icoană vie a lepădării de lume; 

Bucură-te, carte întru care s-au scris biruinţele Vieţii; 

Bucură-te, cuvioasă Elisabeta, izvor de minuni pentru cei ce te cinstesc! 


Condacul 2 

Pe cărarea copilăriei ai alergat ocrotită de Îngeri şi ţi-ai înălţat cugetul cel smerit 
către Cel mai presus de minte, care te-a şi chemat să slujeşti Lui în cetele Sfinților, 
cântând: Aliluia! 


Icosul 2 

Din fragedă tinereţe ai ales să mergi pe calea slujirii lui Hristos, lepădând orice 
cugetare lumească şi înfruntând norul ispitelor vrăjmaşului, pe care alungă-l de la 
cei ce te măresc pe tine cu laude ca acestea: 

Bucură-te, ceea ce ai ales calea cea sfinţitoare a desăvârşirii; 

Bucură-te, inimă plină de focul dragostei cereşti; 

Bucură-te, ceea ce ai socotit gunoaie toate deşertăciunile lumii; 

Bucură-te, ceea ce ai alergat către cămara Mirelui Hristos; 

Bucură-te, biruitoare a vrăjmaşului neamului omenesc; 

Bucură-te, ceea ce ai purtat cu vrednicie Crucea nevoinţei; 

Bucură-te, mireasă sfinţită a Împăratului Slavei; 

Bucură-te porumbiţă încununată cu zborul rugăciunii; 

Bucură-te, floare rară a curăţiei, iubitoare de înţelepciune; 

Bucură-te, îngerească vieţuire în corturile pământeşti; 


Bucură-te, ceea ce partea cea bună a Mariei ai ales; 
Bucură-te, ceea ce nu te-ai înspăimântat de greutatea nevoinţei,; 
Bucură-te, cuvioasă Elisabeta, izvor de minuni pentru cei ce te cinstesc! 


Condacul 3 
In cinstită mănăstire te-ai adăpostit de furtuna cugetării lumeşti şi tuturor ne- 
voinţelor duhovniceşti te-ai dăruit, strigând neîncetat Ziditorului a toate: Aliluia! 


Icosul 3 

În ceata monahiilor celor ce bine se nevoiau ai intrat cu smerenie şi ai slujit tuturor, 
ca cel mai mic, după pilda Mântuitorului, primind de la noi laude ca acestea: 
Bucură-te, pildă de smerenie grăitoare; 

Bucură-te, stâncă nesfărâmată a răbdării; 

Bucură-te, ceea ce ai iubit sărăcia pentru Hristos; 

Bucură-te, ceea ce te-ai hrănit cu postul neîncetat; 

Bucură-te, ceea ce ai lepădat haina patimilor; 

Bucură-te, cea îmbrăcată cu puterea lui Hristos; 

Bucură-te, ceea ce ai biruit toate vicleşugurile celui rău; 

Bucură-te, comoară a darurilor duhovniceşti; 

Bucură-te, liman sfinţit al rugăciunii curate; 

Bucură-te, întăritoare în nevoinţe a celor ce te cinstesc; 

Bucura-te, pavăză nebiruită a celor ce aleargă la tine; 

Bucură-te, cunună sfințită a veseliei cereşti; 

Bucură-te, cuvioasă Elisabeta, izvor de minuni pentru cei ce te cinstesc! 


Condacul 4 
Trupul ţi-ai ostenit cu postul şi cu privegherile neîncetate, iar sufletul ţi l-ai luminat 
cu virtuțile, strigând cu puterile îngereşti neîncetat Făcătorului a toate: Aliluia! 


Icosul 4 

Pentru ascultarea desăvâşită şi slujirea cu osârdie în via Cuvântului, te-ai învre- 
dnicit a lua şi darul vindecării bolilor trupeşti şi sufleteşti; cu doctoria rugăciunilor 
tale, tămăduieşte şi neputinţele noastre, ale celor ce cântăm ţie aşa: 

Bucură-te, doctor al nostru fără de plată; 

Bucură-te, chemare la izvorul tămăduirii; 

Bucură-te, bucurie a celor încercaţi de boală; 

Bucură-te, alinare a celor ce aşteaptă mila Domnului; 

Bucură-te, unire cu Hristos în lumina rugăciunii; 

Bucură-te, îngrozire a taberelor diavoleşti; 

Bucură-te, apărătoare grabnică a celor necăjiţi; 


Bucură-te, ceea ce ai zdrobit capul celui viclean, cu a ta smerită cugetare; 
Bucură-te, cea împodobită cu podoabele virtuților; 

Bucură-te, bucurie negrăită a celor vindecaţi; 

Bucură-te, cea prin care aflăm calea mântuirii; 

Bucură-te, candelă nestinsă a rugăciunii; 

Bucură-te, cuvioasă Elisabeta, izvor de minuni pentru cei ce te cinstesc! 


Condacul 5 
Cu lacrimile tale necontenite, ai sfințit pământul sufletului tău şi l-ai arătat roditor 
de daruri cereşti, cântând împreună cu slijitorii Luminii neîncetat: Aliluia! 


Icosul 5 

Pe mulți ai povăţuit spre pocăință şi spre toată faptă bună, umbrindu-i cu a ta 
rugăciune smerită, pe care o dăruieşte şi celor ce caută umbrirea Duhului spre a te 
lăuda cu raze de cuvinte ca acestea: 

Bucură-te, povăţuitoare grabnică pe calea mântuirii; 

Bucură-te, izvor binecuvântat de rugăciune; 

Bucură-te, râvnă spre unirea cu Mirele ceresc; 

Bucură-te, mireasă vrednică Celui dorit; 

Bucură-te, ceea ce ai zdrobit mândria potrivnicului; 

Bucură-te, ceea ce ai biruit rătăcirea; 

Bucură-te, ceea ce ai scos pe mulţi din mrejele înşelăciunii; 

Bucură-te, ceea ce ai chemat pe toţi la pocăință; 

Bucură-te, propovăduitoare a Cuvântului prin fapte; 

Bucură-te, ceea ce ai iubit frumuseţile cele duhovniceşti; 

Bucură-te, adânc de rugăciune văzut de mintea îngerească; 

Bucură-te, cuvioasă Elisabeta, izvor de minuni pentru cei ce te cinstesc! 


Condacul 6 
Cu aripile smeritei cugetări te-ai înălțat către tainele înţelepciunii cereşti şi cu 
Inţelepciunea mai presus de gând unindu-te, ai cântat fără încetare: Aliluia! 


Icosul 6 

De mireasma înţelepciunii lui Hristos dorind, ai alergat pe urmele Mirelui ceresc şi 
ai intrat în cămara cea de nuntă cu candela rugăciunii aprinsă, bucurându-te de 
harul Celui ce te-a chemat la sfinţenie, spre a fi lăudată de noi aşa: 

Bucură-te, cetate de taină a Împăratului puterilor; 

Bucură-te, făclie duhovnicească; 

Bucură-te, comoară a darurilor Duhului; 

Bucură-te, fântână adâncă a rugăciunii curate; 


Bucură-te, ceea ce nu te-ai biruit de plăcerile deşarte; 

Bucură-te, ceea ce prin smerenie ai înfrânt pe vrăjmaş; 

Bucură-te, candelă a rugăciunii pentru toţi cei necăjiţi; 

Bucură-te, scut înţelegător al celor ce se nevoiesc în viaţa călugărească; 
Bucură-te, binecuvântare a celor ce păzesc cu smerenie fecioria; 
Bucură-te, ceea ce ai călcat peste toate cursele celui viclean; 

Bucură-te, ceea ce ai urcat cu nădejde muntele desăvârşirii; 

Bucură-te, cunună a monahiilor binecredincioase; 

Bucură-te, cuvioasă Elisabeta, izvor de minuni pentru cei ce te cinstesc! 


Condacul 7 

Cu o haină de păr aspru, trupul tău cel istovit de nevoinţe duhovniceşti l-ai 
acoperit, dar sufletul tău l-ai împodobit cu veşmântul virtuţilor, spre bucuria cetelor 
îngereşti care cântau neîncetat: Aliluia! 


Icosul 7 

Frigul cel cumplit al nopţii l-ai răbdat, încălzindu-te la focul rugăciunii din candela 
inimii, iar arşița zilei ai suferit-o, adâncindu-te în marea pocăinţei; pentru aceasta, 
Noi, cei lipsiţi de darul rugăciunii şi călători în arşiţa patimilor, aducem ţie cu 
umilinţă flori de cântări ca acestea: 

Bucură-te, ceea ce pentru Hristos ai răbdat asprimea vremii; 

Bucură-te, moștenitoare a Raiului desfătărilor; 

Bucură-te, rază a pocăinţei lucrătoare; 

Bucură-te, mărgăritar prea dorit al iubitorilor de rugăciune; 

Bucură-te, ceea ce ai luat jugul cel bun al lui Hristos; 

Bucură-te, icoană a vieţuirii îngereşti; 

Bucură-te, poartă a milostivirii lui Dumnezeu; 

Bucură-te, vas plin de mirul înţelepciunii; 

Bucură-te, ceea ce ai biruit înşelăciunea celui rău; 

Bucură-te, comoară a darurilor celor cereşti; 

Bucură-te, oglindă a vieţuirii celei curate; 

Bucură-te, stâlp neclintit al fecioriei; 

Bucură-te, cuvioasă Elisabeta, izvor de minuni pentru cei ce te cinstesc! 


Condacul 8 

Cetele îngereşti s-au minunat cum ai alergat pe scara rugăciunii cu smerită 
cugetare şi ai ajuns la vârful doririlor, la Cel ce te-a întărit în lupta împotriva 
stăpâniilor întunericului, ca să cânţi Lui cu bucurie: Aliluia! 


Icosul 8 


Domnul a binevoit să te arate pe tine stâlp de rugăciune pentru toată lumea, rân- 
duindu-te egumenă a maicilor celor ce bine se nevoiau pentru dragostea lui Hristos, 
aducând ţie rugăciuni ca acestea: 

Bucură-te, bună călăuzitoare a turmei tale la limanul Vieţu; 

Bucură-te, ceea ce te-ai făcut tuturor pildă de înfrânare; 

Bucură-te, ceea ce ai strălucit mai mult decât toţi cu a ta curăţie; 

Bucură-te, soare ce luminezi marginile lumii cu razele minunilor; 

Bucură-te, cea a cărei dragoste către Hristos nu ţi-a fost răpită de nimic; 

Bucură-te, ceea ce ai făcut cinste cinului monahal prin a ta vieţuire; 

Bucură-te, ceea ce pe toţi ai adăpat din izvorul înţelepciunii tale; 

Bucură-te, ceea ce te-ai depărtat de toată tulburarea lumească; 

Bucură-te, ceea ce ai înaintat pe scara rugăciunii; 

Bucură-te, ceea ce ai iubit mai mult frumuseţile cereşti; 

Bucură-te, ceea ce ai ruşinat pe începătorul răutăţii; 

Bucură-te, ceea ce bine ai slujit Arhiereului celui mare; 

Bucură-te, cuvioasă Elisabeta, izvor de minuni pentru cei ce te cinstesc! 


Condacul 9 

Nu ai dat somn ochilor tăi, ostenindu-te cu rugăciunea neîncetată pentru obştea 
încredinţată ţie, pe care cu smerenie ai călăuzit-o în Împărăţia Stăpânului, Celui 
neîncetat slăvit de toate puterile cereşti în cântări de: Aliluia! 


Icosul 9 

Vin şi untdelemn nicicând nu ai gustat, îndulcindu-te de curgerea izvorului 
rugăciunii neîncetată din grădina inimii pe care bine ai înfrumuseţat-o cu florile 
virtuţilor, spre odihna Celui ce oarecând la fântână a vorbit cu femeia sama- 
rineancă; milostiveşte-te şi spre noi, cei ce alergăm la a ta rugăciune, învre- 
dnicindu-ne de auzul glasului prea dorit al Celui ce voieşte să fii prea mărită de toți 
aşa: 

Bucură-te, ceea ce te-ai lipsit de toată îndulcirea pământească pentru Hristos; 
Bucură-te, ceea ce te-ai hrănit mai mult cu roadele rugăciunii; 

Bucură-te, carte a virtuţilor scrisă cu a Duhului condei; 

Bucură-te, ceea ce ai alergat spre Lumina cea nesfârşită; 

Bucură-te, ceea ce ai moştenit cununa vieţii veşnice; 

Bucură-te, ceea ce ai biruit pe vrăjmaş cu arma postirii; 

Bucură-te, ceea ce ai ruşinat pe cei ce îţi întindeau curse; 

Bucură-te, ceea ce prin smerenie te-ai înălţat la cele cerești; 

Bucură-te, odihna inimilor celor istovite de întristare; 

Bucură-te, ceea ce ai revăsat bucurie în sufletele cele împovărate; 

Bucură-te, temei al împăcării multora cu Dumnezeu; 


Bucură-te, ceea ce ai adus lui Hristos multe oi rătăcite; 
Bucură-te, maica noastră duhovnicească; 
Bucură-te, cuvioasă Elisabeta, izvor de minuni pentru cei ce te cinstesc! 


Condacul 10 

Patruzeci de zile ai stăruit în post asemenea marelui Moise, biruind desăvârşit pe 
urzitorul răutăţii, de a cărui tiranie păzeşte pe cei ce slăvesc pe Domnul în cântări 
neîncetate de: Aliluia! 


Icosul 10 

Trei ani nu ţi-ai ridicat ochii spre cer, urmând smereniei vameşului, dar Soarele 
dreptăţii strălucea cu putere pe cerul inimii tale, cel împodobit cu toate razele 
darurilor Duhului, de a căror strălucire învredniceşte şi pe cei ce te cinstesc pe tine 
aşa: 

Bucură-te, ceea ce ai iubit umilinţa vameşului; 

Bucură-te, ceea ce ai luat asupră-ţi aspre nevoinţe; 

Bucură-te, ceea ce prin răbdare ai biruit pe cel rău; 

Bucură-te, scut al mântuirii celor nedreptăţiţi; 

Bucură-te, cea ai cărei ochi priveau numai pe Domnul lisus; 

Bucură-te, ceea ce te-ai depărtat cu totul de cele pământeşti; 

Bucură-te, ceea ce în mijlocul obştii ai strălucit ca un soare; 

Bucură-te, ceea ce ai însetat după Izvorul înţelepciunii; 

Bucură-te, ceea ce te-ai veselit de ploaia gândurilor smerite; 

Bucură-te, carte întru care au încăput tainele rugăciunii; 

Bucură-te, ceea ce pe mulţi ai întors pe calea Adevărului; 

Bucură-te, ceea ce ne ajuţi a urca pe muntele virtuţilor; 

Bucură-te, cuvioasă Elisabeta, izvor de minuni pentru cei ce te cinstesc! 


Condacul 11 

Mirele Hristos a pus pe creştetul tău cununa vieţii îngereşti, că ai vieţuit asemenea 
celor fără de trup şi multe minuni ai săvârşit spre slava Celui ce neîncetat este 
închinat de puterile cereşti, care jertfesc neîncetat tămâia cântări: Aliluia! 


Icosul 11 

Asemenea Mântuitorului, ai vindecat o femeie cu scurgere de sânge, primind-o la 
izvorul rugăciunilor tale, din care adapă-ne şi pe noi, cei ce însetăm de mântuire şi 
cădem cu credinţă înaintea sfintei tale icoane, mărindu-te cu evlavie aşa: 

Bucură-te, grabnică tămăduire a femeii necăjite; 

Bucură-te, ceea ce ai luat putere a izgoni bolile; 

Bucură-te, ceea ce te milostiveşti de cei încercaţi în necazuri; 


Bucură-te, sprijin al celor aflaţi aproape de prăpastia deznădăjduirii; 
Bucură-te, bucuria celor izbăviţi din legăturile bolilor; 

Bucură-te, nădejdea celor cuprinşi de valurile durerilor; 

Bucură-te, ceea ce împarţi tuturor tămăduiri de la Hristos; 

Bucură-te, ceea ce opreşti tulburarea mării necazurilor; 

Bucură-te, tămâie a rugăciunilor smerite; 

Bucură-te, următoare a minunilor Domnului; 

Bucură-te, ceea ce ne povăţuieşti pe toţi către Lumina vieţii; 

Bucură-te, ceea ce ne înveţi a stăpâni pornirile necuviincioase ale trupului; 
Bucură-te, cuvioasă Elisabeta, izvor de minuni pentru cei ce te cinstesc! 


Condacul 12 


La racla moaştelor tale şi mai mult s-au revărsat râurile minunilor, că mulţi au aflat 
vindecare de neputinţe, întoarcere pe cărarea pocăinţei şi împăcare cu Ziditorul a 


toate, Căruia au cântat cu mulţumire: Aliluia! 


Icosul 12 


Obştea ta care te cinsteşte cu evlavie, ocroteşte-o totdeauna sub aripile rugăciunilor 
tale de toată mânia vrăjmaşilor nevăzuţi, ca toţi, întru bucurie duhovnicească să 
lucreze pământul inimii, aducându-i ţie, fericită maică Elisabeta, roade de cântări 


ca acestea: 

Bucură-te, cetate nebiruită a rugătorilor tăi; 

Bucură-te, îmbelşugare prea dorită a obşti tale; 

Bucură-te, vistierie necheltuită de minuni; 

Bucură-te, pildă de înţelepciune cerească; 

Bucură-te, cunună a fecioarelor iubitoare de Hristos; 
Bucură-te, porumbiţă vestitoare a harului dumnezeiesc; 
Bucură-te, ceea ce ai oprit potopul ispitelor; 

Bucură-te, candelă nestinsă de rugăciune în mănăstirea ta; 
Bucură-te, ceea ce întăreşti pe cei biruiţi de ispite; 
Bucură-te, ceea ce ne mijloceşti nouă iertare de la Hristos; 
Bucură-te, ceea ce asculți rugăciunile celor necăjiţi; 
Bucură-te, ceea ce te înduri de cei aflați pe patul suferinței; 
Bucură-te, cuvioasă Elisabeta, izvor de minuni pentru cei ce te cinstesc! 


Condacul 13 (de trei ori) 


O, Sfântă cuvioasă Maică Elisabeta, slava monahiilor celor râvnitoare de 


desă- 


vârşire, roagă-te neîncetat Mirelui Hristos, să întărească şi paşii noştri pe calea 


Vieţii, ca toţi într-un glas al inimii să-l cântăm cu mulţumire: Aliluia! 


Apoi se zice iarăşi: 


Icosul 1 

Naşterea ta cea minunată a fost vestită maicii tale prin dumnezeiască descoperire, 
iar noi, bucurându-ne de purtarea de grijă a Ziditorului cea pentru tine, buchet de 
smerite cuvinte îți aducem, ca să ne dăruieşti nouă mireasma rugăciunilor tale: 
Bucură-te, ceea ce ai fost sfințită de la zămislire; 

Bucură-te, luceafăr călător spre ziua cea nesfârşită; 

Bucură-te, cea aleasă să slujeşti mântuirii multor oameni; 

Bucură-te, cea a cărei naştere a fost binecuvântată; 

Bucură-te, ofrandă a cântărilor îngereşti; 

Bucură-te, cea hrănită mai mult cu rugăciunea; 

Bucură-te, cea născută ca să biruieşti lumea; 

Bucură-te, copilărie ocrotită de dumnezeiescul har; 

Bucură-te, slujitoare a lui Hristos prin nevoinţe; 

Bucură-te, ceea ce ai nesocotit plăcerile lumii deşarte; 

Bucură-te, icoană vie a lepădării de lume; 

Bucură-te, carte întru care s-au scris biruinţele Vieţii; 

Bucură-te, cuvioasă Elisabeta, izvor de minuni pentru cei ce te cinstesc! 


Condacul 1 

Cu legătura iubirii lui Hristos legându-te, cuvioasă Elisabeta, ai legat toată patima 
sufletească şi, curată ca o porumbiţă, ai zburat către Mirele ceresc, înaintea Căruia 
mijloceşti pururea pentru noi, cei ce-ţi cântăm: Bucură-te, cuvioasă Elisabeta, 
izvor de minuni pentru cei ce te cinstesc! 


SR 5 e 


Cuvioasa Elisabeta a fost aleasă din pântecele maicii sale la slujba lui Hristos 
Dumnezeu. Vestea naşterii sale s-a făcut prin dumnezeiasca descoperire maicii ei, 
mai înainte înştiinţând-o că prunca ce se va naşte dintr-însa va fi vas ales al 
Sfântului Duh. 


Deci, din copilărie s-a dat la slujba lui Dumnezeu şi s-a făcut mireasa lui Hristos, 
Mirele ei Cel fără de moarte; şi slujea în rânduiala îngerească, în ceata de fecioare, 
adică de călugăriţe, obosindu-şi trupul cu post şi osteneli. 


Apoi a luat dar de a tămădui bolile, nu numai pe cele trupeşti, ci şi pe cele 
sufleteşti. Cu rugăciunea tămăduia toate bolile trupeşti, iar cu cuvintele şi cu sfa- 
turile de Dumnezeu insuflate, vindeca sufletele omeneşti, povăţuindu-le spre po- 
căinţă şi spre toată fapta bună. 


Imbrăcămintea ei era numai o haină de păr aspră şi degera trupul ei de frig; însă 
duhul ei ardea totdeauna cu văpaia dragostei dumnezeieşti. 


Fiind pusă egumenă surorilor, a arătat mare silinţă, îngrijind de mântuirea acelora. 
Înfrânarea ei era fără de măsură, căci mulţi ani a petrecut nemâncând pâine, ci 
hrănindu-se numai cu verdeţuri şi cu legume, iar untdelemn şi vin n-a gustat 
niciodată în toată vremea vieţii sale. De multe ori petrecea în post câte patruzeci de 
zile, ca marele Moise, negustând nimic. 


Trei ani, urmând smereniei vameşului, nu şi-a ridicat ochii cei trupeşti spre cer; iar 
cu cei sufleteşti totdeauna privea spre Dumnezeu, Care este întru cei de sus, pe 
scaun înalt şi prea înălțat, înconjurat de Serafimi, privindu-l prin dumnezeiască 
gândire ca prin oglindă şi nu-şi lipea mintea de cele pământeşti. 


lar când, după obicei, înălța rugăciunile cele de miezul nopţii în singurătate, era 
strălucită şi luminată de sus cu lumină cerească. 


Apoi a fost şi făcătoare de minuni. Pe un balaur cumplit l-a omorât cu rugăciunea, 
pe o femeie, căreia de mulţi ani îi curgea sânge, a tămăduit-o; duhuri necurate a 
gonit din oameni şi multe alte minuni a făcut, nu numai în viaţă, ci şi după moarte. 


lar după fericitul ei sfârşit, mormântul ei făcea minuni, dând tămăduiri bolnavilor, 
până şi prin praful cel luat de pe moaştele ei; dăruia vedere orbilor, ca să se 
slăvească printr-însa, Hristos, Dumnezeul nostru, Cel prea mărit întru sfinţi Săi. 
Amin. 


(Vieţile Sfinţilor - Pomenirea cuvioasei Elisabeta, făcătoarea de minuni) 


Mănăstirea "Sfânta Elisabeta" din Cluj-Napoca 


Mănăstirea "Sfânta Elisabeta" din Cluj-Napoca, redeschisă după 50 de ani... 


http://manastirea-sfanta-elisabeta.blogspot.ro/p/sfinti-ocrotitori.html 


Mânăstirea a fost înființată la propunerea Societăţii Ortodoxe a Femeilor Române 
de către episcopul Nicolae Ivan în anul 1934, primind hramul Sfintei cuvioase 
Elisabeta, făcătoarea de minuni - prăznuită la 24 aprilie. 


A funcționat în clădirea „vechii teologii” din str. Avram Iancu nr. 6 punând astfel, 
bazele unui Institut al surorilor de caritate care să formeze personal pentru 
aşezămintele filantropice ale Bisericii și Statului. 


Cedarea Ardealului de Nord face ca mânăstirea să se mute, cu personal și inventar, 
la Sibiu în cadrul Arhiepiscopiei Sibiului însă rămânând dependentă canonic de 
Episcopia Clujului. 


Autorităţile comuniste intervin în 1949, iar stareţa - Monahia Cornelia Ionescu - se 
refugiază la Mânăstirea de metanie Pasărea până când reușește să revină la Cluj cu 
ajutorul Părintelui Florea Mureşan şi să se instaleze în casa parohială a Bisericii 
„Sfânta Treime” în anul 1952. Din nefericire,în acelaşi an, părintele Florea este 
arestat, maicile se risipesc, doar stareţa Cornelia rămâne ca paraclisieră a „bisericii 


din Deal”. 


La iniţiativa ÎPS. arhiepiscop şi mitropolit Andrei, mânăstirea a fost reînfiinţată în 
anul 2011 şi s-a aşezat noua obşte monahală la 24 aprilie 2012 - primul hram - , 
instalându-se ca stareță monahia Maria Asaftei și duhovnic Arhim. Samuel Cristea. 


(Sursa : dumitrucobzaru.blogspot.ro) 


CHISARE A 

m. o ee ea ARE 


Hramul Mănăstirii: Cuvioasa Maică Elisabeta vindecătoarea - a cărei pomenire se 
face la data de 24 aprile 


La mănăstirea noastră vă puteţi închina la: 
- Icoana Maicii Domnului "Prodromita" (copie adusă din Sfantul Munte Athos) 


http://manastirea-sfanta-elisabeta.blogspot.ro/search ?updated-max=2015-06-14T05:44:00- 


07:00 & max-results=2&reverse-paginate=true 


PT 


NOE CEB E E PP CTIae r e 


"| 
mii 


- părticele din moaştele Sfintei muceniţe Elisabeta Feodorovna - ducesă a Rusiei 


https://sfintisiicoane.wordpress.com/2011/07/05/chipul-sfantei-noi-mucenite-elisabeta- 
feodorovna-ducesa-rusia-S-iulie/ 


- veşmânt de la Sfânta Parascheva de la Iaşi 
- veşmânt de la Sfântul Grigorie Decapolitul 


h 


Hramul Mânăstirii „Sfânta cuvioasă Elisabeta” Cluj-Napoca 


a EFFFEI = "EPER) 


ttp://dumitrucobzaru.blogspot.ro/search/label/Manastirea % 20Sfanta % 20Elisabeta 


